


Muzrabot tuman Axborot – kutubxona markazi biblografiya bo’limi 1- iyun – Xalqaro bolalarni himoya qilish kuni munosabati bilan 

“BOLALARGA BERING DUNYONI”
[image: C:\Users\user\Desktop\images (3).jpg]
[image: C:\Users\user\Desktop\Без названия (2).jpg]







 


1- IYUN — XALQARO BOLALARNI HIMOYA QILISh KUNI.

Bolalik—hayot ummonining musaffo sarchashmasi. Boisi, u har bir murg‘ak qalb uchun tashvishlardan yiroq, ezgulikka to‘la lahzalardir. Go‘daklarning bahor tongi misol beg‘ubor qalbi faqat yaxshiliklarga yo‘g‘rilgan bo‘ladi. Shu sabab 1 iyunь — Xalqaro bolalarni himoya qilish kuni eng quvonchli bayram sifatida butun dunyo bo‘ylab keng nishonlanadi.
Bolalik – insoniyat tarixidagi eng sof va eng beg‘ubor davrdir. Bu shunday bir go‘zal faslki, unda nafrat tuyg‘usi bo‘lmaydi, undagi quvonchlar soxta dunyoning manfaatlaridan ustun turadi. Go‘daklarning sof tabassumi, dunyoni faqat yaxshilikdan iborat deb bilishi – aslida bu chirkin dunyoni muvozanatda ushlab turgan eng katta kuchdir. Biroq bu go‘zallik va beg‘uborlik ortida juda katta mas’uliyat va ba’zan odamning yuragini uvishtiradigan raqamlar ham yashiringan.
Aslida o‘sib kelayotgan yosh avlodni himoya qilish zamirida hayotni, uning davomiyligini asrab-avaylash mohiyati yotadi. Ular to‘g‘risidagi har qanday g‘amxo‘rlik esa yurt ravnaqi uchun qo‘yilayotgan mustahkam poydevor demakdir. Donishmandlardan biri “Millatning kelajagini bolalariga qarab anglash mumkin”, degan edi. Bugun ertamiz egalariga ko‘rsatilayotgan e’tibor kelajakda ularning Vataniga sadoqatli, jismonan va ma’nan barkamol bo‘lib etishishida muhim omil hisoblanadi.
Respublika axborot-kutubxona markazi  kasaba uyushmasi qo‘mitasi Ish beruvchi hamkorlikda “Sog‘lom ona va bola yili” davlat dasturi doirasida joriy yilning 28 may kuni ishchi-xodimlarning farzandlari uchun  1 iyun “Halqaro bolalarni himoya qilish kuni”ga bag‘ishlangan rasmlar tandlovi, ko‘ngilochar o‘yin va kulgu bayramini tashkilashtirildi.
Bayramda 30 nafardan ziyod korxona xodimlari farzandlari ishtrok etib, maroqli va qiziqarli vaqt o‘tkazdilar. Bayram dasturida bolalar uchun bayram mavzusiga oid rasm chizish, she’r aytish hamda turli musobaqalar o‘tkazildi. Shu kuni bolajonlarga bayram dasturxoni yozildi, bayram oshi va shirinliklar hamda sovg‘alar bolalar quvonchiga quvonch qo‘shdi. Tanlov g‘oliblariga tufha qilingan sovrinlar esa ularning ilk qo‘lga kiritgan yutuqlari sifatida umirbod onglariga muhrlandi.
Eng quvonarlisi bayram dasturi ishchi xodimlarning o‘zlari tomonidan tashkillashtirildi. Bayram tadbiriga korxona kasaba uyushmasi qo‘mitasi a’zosi Irina Gartman mualliflik qildi. Korxonaning barcha xodimlari bayramni mazmunli o‘tkazilishida faol ishtirok etib, farzandlari bilan maroqli vaqt o‘tkazishdi.
Shuningdek, bayram tadbirida korxona xodimi Nazira Saidovaning 6 yoshli  farzandi badiy gimnastika bo‘yicha Toshkent shahrida 1-o‘rin, Qozog‘iston Respublikasi Olmota shahrida 1-o‘rin, Moskva shahrida 6-o‘rin, Italiya shahrida 2-o‘rin sohibasi Ruxshonaning badiy gimnastika bo‘yicha ko‘rgazmali chiqishi, xodimlarning farzandlari orasida sportga qiziqishni ortishiga hamda kelgusida bu sport turi bilan shug‘ullanishlariga namuna bo‘ldi.

Bolalar kuniga bagʻishlangan sovet pochta markasi. 1958-yil.
Xalqaro bolalarni himoya qilishi kuni bolalarni parvarishlash va ularning huquqlarini himoyalashga bagʻishlangan bayramdir. MDH va boshqa sobiq sotsialistik mamlakatlarda 1-iyun, BMT tavsiyasi bilan esa 20-noyabrda  nishonlanadi.
Bayram kuni bolalarga bagʻishlab konsertlar, oqshomlar oʻtkaziladi. Baʼzi istirohat bogʻlari (masalan, Toshkentlend) bolalar uchun bepul attraksionlar ochadi. TVda bolalar uchun film, tomoshalar namoyish etiladi.

[image: C:\Users\user\Desktop\images.jpg]  [image: C:\Users\user\Desktop\Без названия (1).jpg]
Tarixi
1-iyunda Bolalar kunini nishonlash taklifi 1925-yili Jeneva, Shveysariyadagi konferensiyada oʻrtaga tashlangandi. Nega aynan shu sana tanlangani haqida ikki faraz bor: birinchisiga koʻra, oʻsha yilgi xitoylik yetim bolalar uchun uyushtirilgan Duanvu festivali 1-iyunga toʻgʻri kelib qolgan; boshqa faraz esa soddaroq — konferensiya shu kuni oʻtayotgan edi.
20-noyabrdagi Bolalar kuni esa BMT tomonidan 1954-yili chiqarilgan qaror bilan mustahkamlangan.
Bolalarni himoya qilish kuni 1857-yil iyun oyining ikkinchi yakshanbasida Massachusets shtatining Chelsi shahridagi cherkov ruhoniysi doktor Charlz Leonard tomonidan boshlangan. Leonard bolalarga bagʻishlangan maxsus xizmat oʻtkazdi. Leonard bu kunni Atirgul kuni deb atadi, garchi u keyinchalik Gullar yakshanbasi va keyin Bolalar kuni deb nomlandi.
Bolalarni himoya qilish kuni birinchi marta 1920-yilda Turkiya Respublikasi tomonidan 23-aprel sanasi bilan rasman milliy bayram deb eʼlon qilingan. Bolalarni himoya qilish kuni 1920-yildan beri hukumat va oʻsha paytdagi gazetalar tomonidan bolalar kuni deb eʼlon qilinganligi sababli milliy miqyosda nishonlanadi. Biroq, bu bayramni aniqlashtirish va asoslash uchun rasmiy tasdiqlash zarur deb qaror qilindi va rasmiy bayonot 1929-yilda Turkiya Respublikasining asoschisi va birinchi prezidenti Mustafa Kemal Atatürk tomonidan milliy miqyosda eʼlon qilindi.
Xalqaro bolalarni himoya qilish kuni
Xalqaro bolalarni himoya qilish kuni birinchi marta 1925-yilda Jenevada boʻlib oʻtgan Bolalar farovonligi boʻyicha Butunjahon konferensiyasida eʼlon qilingan. 1949-yil 4-noyabrda 1-iyun Xalqaro bolalarni himoya qilish kuni sifatida Moskvada Xalqaro demokratik ayollar federatsiyasi tomonidan taʼsis etilgan. 1950-yildan beri 1-iyun koʻplab kommunistik va post-kommunistik mamlakatlarda bolalarni himoya qilish kuni sifatida nishonlanadi.
1959-yil 20-noyabr kuni Birlashgan Millatlar Tashkiloti tomonidan Bolalar huquqlari deklaratsiyasi qabul qilingan bo‘lib, unda bolalarning himoya qilinishi, ta’lim olishi va sog‘lom ulg‘ayishi uchun zarur sharoitlar yaratish muhimligi ta’kidlangan.[9]

Xalqaro bolalar kuni O‘zbekistonda
O‘zbekistonda Xalqaro bolalar kuni har yili 1-iyun kuni nishonlanadi. Ushbu kun bolalarning huquqlarini himoya qilish, ularning sog‘lom o‘sishi, ta’limi va madaniy rivojlanishiga e’tibor qaratish maqsadida belgilangan. 
Bayram doirasida mamlakatning barcha hududlarida turli tadbirlar o‘tkaziladi, jumladan:
· Bolalar bog‘chalari, maktablar va madaniyat muassasalarida bayram dasturlari
· Sport musobaqalari va konsertlar
· Bolalarga sovg‘alar berish va ijtimoiy aksiyalar
O‘zbekiston hukumati va jamoat tashkilotlari tomonidan bolalarning huquqlarini himoya qilish va ularni ijtimoiy jihatdan qo‘llab-quvvatlashga alohida e’tibor qaratiladi.
BMT
1954-yil 14-dekabrda Birlashgan Millatlar Tashkilotining Bosh Assambleyasida Hindiston va Urugvayning qoʻshma rezolyutsiyasi barcha mamlakatlarni Xalqaro bolalar kunini nishonlashga, birinchi navbatda, bolalar oʻrtasida oʻzaro almashinuv va tushunishni rivojlantirishga, ikkinchidan, bolalarni himoya qilish gʻoyalarini targʻib qilish boʻyicha harakatlarni boshlashga daʼvat etish uchun BMT Nizomi qabul qilindi[10]. 1959-yil 20-noyabrda Birlashgan Millatlar Tashkiloti Bola huquqlari deklaratsiyasini qabul qildi[11]. Butunjahon bolalar kuni 1959-yil 20-noyabrda BMT Bosh Assambleyasi tomonidan qabul qilingan Bola huquqlari deklaratsiyasi munosabati bilan 20-noyabrda nishonlanadi.


Bolalarga bering dunyoni
Bolalikning bagʻri keng, toza,
Oʻynab-kulsa qanday zoʻr, soz-a.
Soydek joʻshib koʻnglin xoʻp yoza,
Jilovlasin ikki daryoni,
Bolalarga bering dunyoni.
 
Pur hikmatni oʻrganar sizdan,
Odati shu – yuradi izdan.
Goho kuchli, zehnli bizdan,
Tanib olsin ilm-u ziyoni,
Bolalarga bering dunyoni.
 Moʻjizalar qilmoqqa qodir,
Oʻzbek oʻgʻli – bolajon botir,
Yuragida polvonlar yotur,
Maʼrifatdan qurgay binoni,
Bolalarga bering dunyoni.
 
Yarashadi shirintoyligi,
Begʻuborlik uning boyligi,
Shoʻxliklari gul chiroyligi,
Shodga ulab yer-u samoni,
Bolalarga bering dunyoni.
 Oymomodan tushgan kulchalar,
Yertandirda pishgan kulchalar.
Vatan uchun aziz shunchalar,
Dunyo qadar kengdir imkoni,
Bolalarga bering dunyoni.

Kitoblar ko‘rgazmasi

UO’K 133-343.4
KBK  84(5O’)7
T  98

To’xtaboyev, X.
Quyonlar saltanati. (Sarguzasht roman). – T.: “Yangi asr avlodi”, 2019. – 25 b.
ISBN 978-9943-20-418-8

Bolalar adabiyotining chinakam fidoiyi jodkori Xudoyberdi To’xtaboyevning bolajonlarimizga atalgan navbatdagi tuhfasi ham o’ziga xos badiiy qimmatga ega asar, desak mibolag’a qilmagan bo’lamiz. Ikki yosh o’spirin yigitning orzulari, ularning tengdoshlaridan ajralib turadigan fazilatlari, ezgulikka undash istagining mavjudligi, o’ylaymizki, bugal ham kitob sevar muxlislarimzni quvontiradi. Shu bilan birga kitob qahramonlariga o’xshash istagi ularning ham qalbida paydo bo’lsa, biz o’zimizni maqsadimiz sari birqadam oldinga tashlaganmiz, deb hisoblaymiz.
Kitob mutolaasiga marhabo, yosh do’stlar! 


UO’K 133-343.4
KBK  84(5O’)7
T  98

To’xtaboyev, X. 
Tagob qishloq ertaklari:  [Matn] / Bolaligimdan lavhalar: roman / X. To’xtaboyev / to’rtinchi nashri. – T.: Cholpon nashriyoti NMIU, 2019. 244-b.
ISBN 978-9943-05-909-2
Mazkur roman sevimli adib Xudoyberdi To’xtaboyevning yangi asari bo’lib, uni “jannati odamlar” romanining uzviy davomi deyish mumkin. Chunki ikkala asarda ham yozuvchi o’z bolalik xotiralarini bayon qilgan. Ushbu asar ham siz aziz kitobxonlarga manzur bo’ladi degan umiddamiz.  



UO’K  821.512.133-3.2
KBK  84(5O’)6
T 93

Toxtaboyev, X.
       Sir ochildi: [Matn] qissa va hikoyalar / ikkinchi nashr. X. To’xtaboyev. – Cho’lpon nomidagi NMIU, 2019. -184 b.
    ISBN 978-9943-5380-7-8

Ushbu to’plam bolalarga mehnatsevarlik, mardlik, faollik, to’g’ri  so’zlik, mehribonlik kabi ko’plab insoniy fazilatlarni singdirishga xizmat qiladigan qissa va Hikoyalarni o’ziga mujassamlashtirgan. Undagi sarguzashtlar, bolalarning kechinmalari Hammaga tanish va hayotiy aks ettirilgan.
Kitob maktab yoshidagi bolalar uchun mo’ljallangan.  

UO’K  821.133-053.2(081)
KBK 84(5O’)6
       O-14

Obidjon, Anvar.
Mo’ttivoy [Matn]: qissa / A. Obidjon – T.: Cho’lpon nomidagi NMIU, 2019. – 272 b.

O’zbekiston xalq shoiri Anvar Obidjon asarlarining aksariyati o’ta quvnoqligi, biri-biridan qiziq voqealarga boyligi, ayni chog’da tagzaminida chuqur falsafiy fikrlar yashiringani bilan yosh kitobxonlarni o’ziga rom qilib kelmoqda.
Adibning ichak uzdi hangomalarga yog’rilgan Mo’ttivoy haqidagi asari “Yoshlik” jurnalida bosilishi bilanoq katta sho-shuvga sabab bo’ldi, bolalar adabiyotiga bag’ishlangan yig’inlarda yuqori baho oldi. 
Ushbu kitobni o’qigach, bunday ko’tarinki gaplar bejiz aytilmaganiga o’zingiz ham iqror bo’lasiz.



 Axborot –kutubxona markazi
 Axborot biblografiya xizmati raxbari:                                 U. Abdullayeva.

